ddrg/super_eurlex huggingface dataset:
(16)

Komisija na začetku ugotavlja, da je pritožnik predložil statistične podatke o uvozu za obdobje preiskave, za tretje četrtletje leta 2020 in za obdobje po začetku preiskave, tj. do oktobra 2020. Tudi skupina Jindal je predložila podatke za ista obdobja kot pritožnik, ki se končajo oktobra 2020. Analiza Komisije temelji na najnovejših podatkih, ki se končajo januarja 2021, kot je navedeno v preglednici 1. Kot je pojasnjeno v uvodni izjavi 12, se je zadevni mesečni povprečni uvoz po obdobju preiskave za obdobje od oktobra 2020 do januarja 2021 primerjal z mesečnim povprečnim uvozom za obdobje od oktobra 2019 do januarja 2020 ter s povprečnim mesečnim obsegom uvoza v celotnem obdobju preiskave. Obdobje med obdobjem preiskave in začetkom preiskave, tj. tretje četrtletje leta 2020, se v tej oceni ni upoštevalo. Ustrezni podatki, ki jih je upoštevala Komisija, kumulirani za zadevni državi, so pokazali nadaljnje znatno povečanje uvoza po začetku preiskave, tako v primerjavi z obdobjem preiskave kot tudi v primerjavi z ustreznim obdobjem v obdobju preiskave. Glede na novejše podatke, ki jih je imela na voljo Komisija, je bilo ugotovljeno, da trditev skupine Jindal, da po začetku preiskave ni prišlo do nadaljnjega znatnega povečanja uvoza iz Indije in Indonezije, ni pravilna. Trditev skupine Jindal, da je bil uvoz iz Indonezije zgoščen v prvem mesecu vsakega četrtletja, ni spremenila ugotovitve, temelječe na ustreznih podatkih o uvozu, da je prišlo do nadaljnjega znatnega povečanja uvoza iz zadevnih držav. Ta zgoščenost uvoza je verjetno povezana z delovanjem tarifne kvote brez zaščitne dajatve v okviru zaščitnih ukrepov za nekatere izdelke iz jekla (v nadaljnjem besedilu: zaščitni ukrepi) (3), pri čemer odprtje novih sklopov tarifnih kvot brez zaščitne dajatve na začetku vsakega četrtletja na splošno vodi do tega, da je velik obseg uvoza zgoščen v zgodnjih obdobjih vsakega četrtletja. Zato so bile trditve skupine Jindal zavrnjene.
UREDBA KOMISIJE (EU) 2021/400

z dne 2. marca 2021

o zaprtju ribolova na vahnjo na območju 7a za plovila, ki plujejo pod zastavo Belgije

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,

ob upoštevanju naslednjega:

(1) Uredba Sveta (EU) 2020/123 (2) določa kvote za leto 2020.

(2) Po podatkih, ki jih je prejela Komisija, se je z ulovi staleža vahnje na območju 7a s plovili, ki plujejo pod zastavo Belgije ali so v njej registrirana, izčrpala dodeljena kvota za leto 2020.

(3) Zato je za navedeni stalež treba prepovedati nekatere ribolovne dejavnosti –

SPREJELA NASLEDNJO UREDBO:

Člen 1 Izčrpanje kvote Ribolovna kvota, ki je bila za leto 2020 dodeljena Belgiji za stalež vahnje na območju 7a in je navedena v Prilogi, velja za izčrpano od datuma iz Priloge.

Člen 2 Prepovedi 1. Ribolov na stalež iz člena 1 s plovili, ki plujejo pod zastavo Belgije ali so v njej registrirana, je prepovedan od datuma iz Priloge. Zlasti je prepovedano izsledovati ribe ter metati, nastavljati ali vleči ribolovno orodje za namen ribolova na navedeni stalež. 2. Pretovarjanje, obdržanje na krovu, predelava na krovu, prenašanje, reja v mrežastih kletkah, pitanje in iztovarjanje rib in ribiških proizvodov iz tega staleža, ki jih ulovijo navedena plovila, so še naprej dovoljeni za ulove pred navedenim datumom. 3. Nenamerni ulov vrste iz navedenega staleža z navedenimi plovili se izvleče na krov in obdrži na krovu ribiških plovil, evidentira, iztovori in odšteje od kvot v skladu s členom 15 Uredbe (EU) št. 1380/2013 Evropskega parlamenta in Sveta (3).

Člen 3 Začetek veljavnosti Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 2. marca 2021 Za Komisijo V imenu predsednice Virginijus SINKEVIČIUS Član Komisije

(1) UL L 343, 22.12.2009, str. 1.

(2) Uredba Sveta (EU) 2020/123 z dne 27. januarja 2020 o določitvi ribolovnih možnosti za leto 2020 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 25, 30.1.2020, str. 1).

(3) Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
(4)

Potrebne spremembe Izvedbene uredbe (EU) 2015/2197 ne vključujejo bistvenih vsebinskih sprememb, ampak le uporabo v navedeni uredbi že določene metodologije za posodobljene podatkovne serije. EBA zato ni izvedel odprtega javnega posvetovanja v skladu z drugim pododstavkom člena 15(1) Uredbe (EU) št. 1093/2010 Evropskega parlamenta in Sveta (3), saj bi bilo to zelo nesorazmerno glede na področje uporabe in učinek zadevnega osnutka izvedbenih tehničnih standardov. EBA je za mnenje zaprosil interesno skupino za bančništvo, ustanovljeno v skladu s členom 37 Uredbe (EU) št. 1093/2010.
„(2)

v členu 18 se dodata odstavka 5 in 6: ‚5. UAIS pri izpolnjevanju zahtev iz odstavkov 1 do 3 upoštevajo tveganja glede trajnostnosti. 6. Kadar UAIS upoštevajo glavne škodljive vplive naložbenih odločitev na dejavnike trajnostnosti, kot je opisano v členu 4(1), točki (a) člena 4 Uredbe (EU) 2019/2088 ali kot se zahteva v skladu s členom 4(3) ali (4) navedene uredbe, ti UAIS takšne glavne škodljive vplive upoštevajo pri izpolnjevanju zahtev iz odstavkov 1 do 3 tega člena.‘;“
„PRILOGA III

Del I: Enotni model podatkovnih točk

Vsi podatki iz prilog I in II k tej uredbi se pretvorijo v enotni model podatkovnih točk, ki je podlaga za enotne informacijske sisteme institucij in pristojnih organov.

Enotni model podatkovnih točk:

(a) zagotavlja strukturirano predstavitev vseh podatkov iz Priloge I;

(b) opredeli vse poslovne koncepte iz prilog I in II;

(c) zagotavlja slovar podatkov, v katerem so opredeljene naslednje oznake: (i) oznake razpredelnic; (ii) oznake ordinate; (iii) oznake osi; (iv) oznake področja; (v) oznake dimenzije in (vi) oznake člana;

(d) zagotovi matrike, ki opredeljujejo lastništvo ali količino podatkovnih točk;

(e) zagotovi opredelitve podatkovnih točk, ki so izražene kot skupek značilnosti, ki nedvoumno opredelijo koncept;

(f) vsebuje vse ustrezne tehnične specifikacije, potrebne za razvoj informacijskih rešitev za poročanje, ki proizvajajo enotne nadzorniške podatke.

Del II: Validacijska pravila

Podatki iz prilog I in II so predmet validacijskih pravil, da se zagotovita njihova kakovost in skladnost.

Validacijska pravila:

(a) opredeljujejo logična razmerja med zadevnimi podatkovimi točkami;

(b) vključujejo filtre ter predpogoje, ki opredeljujejo niz podatkov, za katerega velja validacijsko pravilo;

(c) preverjajo skladnost sporočenih podatkov;

(d) preverjajo pravilnost sporočenih podatkov;
(e)

barvne kode, ob uporabi barvnega modela CMYK (cianova, škrlatna, rumena in črna), izpolnjujejo vse naslednje zahteve: — barve logotipa EU: — ozadje: 100,80,0,0, — zvezde: 0,0,100,0, — barva energijskega logotipa: 100,80,0,0, — koda QR: 100 % črna, — trgovsko ime ali blagovna znamka dobavitelja: barva 100 % črna in pisava Verdana Bold velikosti 7 pt, — identifikacijska oznaka tipa pnevmatike: barva 100 % črna in pisava Verdana Regular velikosti 7 pt, — oznaka velikosti pnevmatike, indeks nosilnosti in simbol hitrostnega razreda: barva 100 % črna in pisava Verdana Regular velikosti 10 pt, — razred pnevmatike: barva 100 % črna, pisava Verdana Regular velikosti 7 pt in poravnava desna, — črke lestvice za izkoristek goriva in lestvice oprijema na mokri podlagi: barva 100 % bela in pisava Calibri Bold velikosti 19 pt; črke so poravnane na sredini osi, ki je 4,5 mm oddaljena od leve strani puščic, — kode CMYK za barve puščic na lestvici oznak „A“ do „E“ za izkoristek goriva: — razred A: 100,0,100,0, — razred B: 45,0,100,0, — razred C: 0,0,100,0, — razred D: 0,30,100,0, — razred E: 0,100,100,0, — kode CMYK za barve puščic na lestvici oznak „A“ do „E“ za oprijem na mokri podlagi: — A: 100,60,0,0, — B: 90,40,0,0, — C: 65,20,0,0, — D: 50,10,0,0, — E: 30,0,0,0, — notranje razdelilne črte: debelina 0,5 pt in barva 100 % črna, — črka za razred glede na izkoristek goriva: barva 100 % bela in pisava Calibri Bold velikosti 33 pt. Puščici za razred glede na izkoristek goriva in razred glede na oprijem na mokri podlagi se umestita tako, da sta konici poravnani z ustreznima puščicama na lestvici „A“ do „E“. Črki v puščicah za razred glede na izkoristek goriva in razred glede na oprijem na mokri podlagi se umestita v središče pravokotnega dela puščice, ki je 100 % črne barve, — piktogram za izkoristek goriva: širina 16 mm, višina 14 mm, debelina 1 pt in barva 100 % črna, — piktogram za oprijem na mokri podlagi: širina 20 mm, višina 14 mm, debelina 1 pt in barva 100 % črna, — piktogram za zunanji kotalni hrup: širina 24 mm, višina 18 mm, debelina 1 pt in barva 100 % črna; številka decibelov v zvočniku v pisavi Verdana Bold velikosti 12 pt, enota „dB“ v pisavi Verdana Regular velikosti 9 pt; razpon razredov zunanjega kotalnega hrupa („A“ do „C“) poravnan na sredini pod piktogramom, črka ustreznega razreda zunanjega kotalnega hrupa v pisavi Verdana Bold velikosti 16 pt in ostale črke razredov zunanjega kotalnega hrupa v pisavi Verdana Regular velikosti 10 pt, — piktogram za oprijem na snegu: širina 15 mm, višina 13 mm, debelina 1 pt in barva 100 % črna, — piktogram za oprijem na ledu: širina 15 mm, višina 13 mm, debelina 1 pt, debelina poševnih črt 0,5 pt in barva 100 % črna, — številka uredbe: barva 100 % črna in pisava Verdana Regular velikosti 6 pt.
Bistveno je, da se v primeru kršitev načel pravne države ustrezno zaščitijo legitimni interesi končnih prejemnikov in upravičencev, ko se sprejmejo ukrepi. Pri razmisleku o sprejetju ukrepov bi morala Komisija upoštevati njihov morebitni vpliv na končne prejemnike in upravičence. Ob upoštevanju, da so plačila Komisije državam članicam v okviru deljenega upravljanja pravno neodvisna od plačil nacionalnih organov upravičencem, se za ustrezne ukrepe po tej uredbi ne bi smelo šteti, da vplivajo na razpoložljivost sredstev za plačila upravičencem v skladu z roki za plačila, določenimi na podlagi veljavnih sektorskih in finančnih pravil. Sklepi, sprejeti na podlagi te uredbe, in obveznosti do končnih prejemnikov ali upravičencev, določene v tej uredbi, so del veljavnega prava Unije glede izvajanja financiranja v okviru deljenega upravljanja. Države članice, ki jih ukrepi zadevajo, bi morale Komisiji redno poročati o izpolnjevanju svojih obveznosti do končnih prejemnikov ali upravičencev. Poročanje o izpolnjevanju plačilnih obveznosti do upravičencev, kot ga določajo veljavna sektorska in finančna pravila, bi moralo Komisiji omogočiti, da preveri, ali odločitve na podlagi te uredbe na noben način, niti neposredno niti posredno, ne vplivajo na plačila, ki se opravijo na podlagi veljavnih sektorskih in finančnih pravil.

Za boljšo zaščito končnih prejemnikov ali upravičencev bi morala Komisija prek spletnega mesta ali internetnega portala zagotoviti informacije in smernice, skupaj z ustreznimi orodji za obveščanje Komisije o morebitnih kršitvah pravnih obveznosti državnih subjektov in držav članic glede nadaljnjih izplačil po sprejetju ukrepov na podlagi te uredbe. Komisija bi morala na podlagi takih informacij preveriti, ali so bila upoštevana veljavna pravila, zlasti člen 63, točka (b) člena 68(1) in člen 98 Uredbe (EU) …/… Evropskega parlamenta in Sveta z dne … o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu in Evropskem skladu za pomorstvo in ribištvo in o finančnih pravilih zanje ter za Sklad za azil in migracije, Sklad za notranjo varnost in Instrument za upravljanje meja in vizume (13). Komisija bi morala za zagotovitev, da se končnim prejemnikom ali upravičencem dejansko plača vsak znesek, ki jim ga dolgujejo vladni subjekti ali države članice, po potrebi izterjati izvršena plačila, ali, kadar je primerno, izvesti finančni popravek z zmanjšanjem podpore Unije za program v skladu z veljavnimi sektorskimi in finančnimi pravili.
(2)

Ukrepi brez primere, sprejeti v odziv na izjemne razmere zaradi COVID-19, na katere države članice nimajo vpliva, so povzročili znatne motnje gospodarske dejavnosti, ki se odraža v strmem upadu bruto domačega proizvoda in resnem vplivu na zaposlovanje, socialne razmere, revščino in neodvisnost. Zlasti so povzročili motnje v dobavnih verigah in proizvodnji ter odsotnosti z delovnega mesta. Poleg tega je zagotavljanje številnih storitev postalo zelo težavno ali nemogoče. Hkrati se je zmanjšalo povpraševanje potrošnikov. Veliko podjetij se sooča z likvidnostnimi težavami in njihova solventnost je ogrožena, medtem ko so finančni trgi zelo nestanovitni. Zelo prizadeti so zlasti ključni sektorji, kot so potovanja in turizem. Širše gledano so ti ukrepi že povzročili ali bodo povzročili resno poslabšanje finančnega položaja številnih podjetij v Uniji.
(12)

pri pelagičnem ribolovu s plovili s pelagičnimi vlečnimi mrežami v dolžinskem razredu do 25 metrov dolžine čez vse, ki lovijo skušo, šura in sleda in pri tem uporabljajo pelagične vlečne mreže (OTM/PTM), na podobmočjih ICES 4b in 4c južno od 54° severne zemljepisne širine; skupna količina skuše, šura, sleda in mola, ki ne presega 1 % celotnega letnega ulova skuše, šura, sleda in mola; izjema de minimis, določena v tej točki, se začasno uporablja do 31. decembra 2022. Države članice z neposrednim upravljalnim interesom čim prej, najpozneje pa do 1. maja 2022 predložijo dodatne znanstvene informacije, ki podpirajo izjemo. STECF predložene znanstvene informacije oceni do 31. julija 2022;
3b111

–

železov kelat lizina in glutaminske kisline

Sestava dodatka mešanica kelatov železa z lizinom in kelatov železa z glutaminsko kislino v razmerju 1:1 kot prah z vsebnostjo železa med 15 in 16 %, lizina med 19 in 21 %, glutaminske kisline med 18,5 in 21,5 % ter najvišjo vsebnostjo vlage 3 %

vse živalske vrste

–

–

ovce: 500 (skupaj (2)) govedo in perutnina: 450 (skupaj (2)) pujski do enega tedna pred odstavitvijo: 250 mg/dan (skupaj (2)) hišne živali: 600 (skupaj (2)) druge vrste: 750 (skupaj (2))

1. Dodatek se vključi v krmo v obliki premiksa. 2. Železov kelat lizina in glutaminske kisline se lahko daje na trg in uporablja kot dodatek v pripravku. 3. Nosilci dejavnosti poslovanja s krmo zaradi tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in primerne organizacijske ukrepe. Kadar tveganja ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo, vključno z zaščito za dihala.
2b920i

–

L-cistein hidroklorid monohidrat

Sestava dodatka L-cistein hidroklorid monohidrat Lastnosti aktivne snovi L-cistein hidroklorid monohidrat pridobljen s fermentacijo z Escherichia coli KCCM 80109 in KCCM 80197 čistost: ≥ 98,5-odstotna vsebnost kemijska formula: C3H7NO2S•HClH2O št. CAS: 7048-04-6 št. FLAVIS: 17.032 Analizna metoda (1) Za določanje L-cistein hidroklorid monohidrata v krmnem dodatku: ionskoizmenjevalna kromatografija z derivatizacijo po koloni in fotometrično detekcijo (IEC-VIS), Ph.Eur. 6.6-2.2.56-metoda 1. Za določanje količine L-cistein hidroklorid monohidrata v krmnem dodatku: ionskoizmenjevalna kromatografija z derivatizacijo po koloni in optično detekcijo (IEC-VIS/FD). Za določanje količine L-cistein hidroklorid monohidrata v premiksih: ionskoizmenjevalna kromatografija z derivatizacijo po koloni in fotometrično detekcijo (IEC-VIS), Uredba Komisije (ES) št. 152/2009 (2)(Priloga III, F)

vse živalske vrste

–

–

–

1. Dodatek se vključi v krmo v obliki premiksa. 2. V navodilih za uporabo dodatka in premiksov se navedejo pogoji skladiščenja in obstojnosti pri toplotni obdelavi. 3. Na oznaki dodatka se navede naslednje: „Najvišja priporočena vsebnost aktivne snovi v popolni krmni mešanici z 12-odstotno vsebnostjo vlage: 25 mg/kg.“ 4. Na oznaki premiksov se navedejo funkcionalna skupina, identifikacijska številka, ime in dodana količina aktivne snovi, če je presežena naslednja vsebnost aktivne snovi v popolni krmni mešanici z 12-odstotno vsebnostjo vlage: 25 mg/kg. 5. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala, zaščitnimi očali in rokavicami.
(7)

Komisija meni, da ocena varnosti trenutne uporabe s strani Evropske agencije za varnost hrane v skladu s členom 10(3) Uredbe (EU) 2015/2283 ni potrebna. Sladkorji, pridobljeni iz koncentriranega soka iz pulpe iz Theobroma cacao L. s sušenjem ali prečiščevanjem, so enaki sladkorjem, ki so naravno prisotni v pulpi plodov kakavovca (Theobroma cacao L.), in so sestavljeni predvsem iz glukoze in fruktoze, ki imata dolgo tradicijo varne uporabe v živilih, zato njihova odobritev ne bi spremenila varnostnih vidikov, ki podpirajo odobritev koncentriranega soka iz pulpe iz Theobroma cacao L. kot tradicionalnega živila.
IZVEDBENA UREDBA KOMISIJE (EU) 2020/1680

z dne 6. novembra 2020

o zaščiti imena „Friuli“/„Friuli Venezia Giulia“/„Furlanija“/„Furlanija Julijska krajina“ (ZOP) v skladu s členom 99 Uredbe (EU) št. 1308/2013 Evropskega parlamenta in Sveta

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je v skladu s členom 97(2) in (3) Uredbe (EU) št. 1308/2013 preučila vlogo Italije za registracijo imena „Friuli“/„Friuli Venezia Giulia“/„Furlanija“/„Furlanija Julijska krajina“ in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „Friuli“/„Friuli Venezia Giulia“/„Furlanija“/„Furlanija Julijska krajina“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Friuli“/„Friuli Venezia Giulia“/„Furlanija“/„Furlanija Julijska krajina“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 6. novembra 2020 Za Komisijo V imenu predsednice Janusz WOJCIECHOWSKI Član Komisije

(1) UL L 347, 20.12.2013, str. 671.

(2) UL C 202, 16.6.2020, str. 32.
(1)

V skladu s členom 24(2) Uredbe (EU) št. 596/2014 pristojni organi Evropskemu organu za vrednostne papirje in trge (ESMA) zagotovijo vse informacije, potrebne za opravljanje njegovih nalog, v skladu s členom 35 Uredbe (EU) št. 1095/2010 Evropskega parlamenta in Sveta (2). Člen 25 Uredbe (EU) št. 596/2014 od pristojnih organov zahteva, da sodelujejo in si izmenjujejo informacije med seboj in z ESMA, Komisijo (v zvezi z blagom, ki je v Prilogi I k Pogodbi navedeno kot kmetijski proizvodi), Agencijo za sodelovanje energetskih regulatorjev (ACER) in nacionalnimi regulativnimi organi (v primeru energetskih proizvodov na debelo) ter ustreznimi nacionalnimi regulativnimi organi in regulativnimi organi tretjih držav, ki so odgovorni za povezane promptne trge, vključno (v zvezi s pravicami do emisije) z nadzorniki dražb in pristojnimi organi, administratorji registrov, vključno s centralnim administratorjem, in drugimi javnimi organi, pristojnimi za nadzor sistema za trgovanje s pravicami do emisije toplogrednih plinov.
3c441

–

L-triptofan

Sestava dodatka: prah z najmanj 98 % L-triptofana (na osnovi suhe snovi). Najvišja vsebnost 10 mg/kg 1,1′-etiliden-bis-L-triptofana (EBT).

vse vrste

–

–

–

1. L-triptofan se lahko daje na trg in uporablja kot dodatek v pripravku. 2. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala, zaščitnimi očali in rokavicami. 3. Vsebnost endotoksinov v dodatku in potencial prašnosti dodatka morata biti taka, da je največja možna izpostavljenost endotoksinom 1 600 IU endotoksinov/m3 zraka (1). 4. L-triptofan se lahko uporablja v vodi za pitje. 5. Za prežvekovalce se L-triptofan zaščiti pred razgradnjo v vampu. 6. Pri označevanju dodatka in premiksov se navede: „Pri dodajanju L-triptofana, zlasti prek vode za pitje, je treba upoštevati vse esencialne in pogojno esencialne aminokisline, da se prepreči neravnotežje.“ 7. Navedbe na oznaki dodatka: vsebnost vlage.
IZVEDBENA UREDBA KOMISIJE (EU) 2020/1287

z dne 9. septembra 2020

o odobritvi spremembe specifikacije proizvoda za registrirano geografsko označbo žgane pijače (Hierbas de Mallorca)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) in zlasti člena 30(2) Uredbe,

ob upoštevanju naslednjega:

(1) Komisija je v skladu s členom 21 v povezavi s členom 17(5) Uredbe (ES) št. 110/2008 Evropskega parlamenta in Sveta (2) preučila zahtevek Španije z dne 17. decembra 2018 za odobritev spremembe tehnične dokumentacije za geografsko označbo „Hierbas de Mallorca“, zaščiteno na podlagi Uredbe (ES) št. 110/2008. Ta sprememba vključuje spremembo imena „Hierbas de Mallorca“ v „Hierbas de Mallorca“/„Herbes de Mallorca“.

(2) Uredba (EU) 2019/787, ki nadomešča Uredbo (ES) št. 110/2008, je začela veljati 25. maja 2019. V skladu s členom 49(1) navedene uredbe se poglavje III Uredbe (ES) št. 110/2008 o geografskih označbah razveljavi z učinkom od 8. junija 2019. V skladu s členom 22(2) Uredbe (EU) 2019/787 se tehnična dokumentacija, predložena kot del zahtevka pred 8. junijem 2019 na podlagi Uredbe (ES) št. 110/2008, šteje kot specifikacija proizvoda.

(3) Ker je Komisija ugotovila, da je zahtevek skladen z Uredbo (ES) št. 110/2008, ga je v skladu s členom 17(6) navedene uredbe in prvim pododstavkom člena 50(4) Uredbe (EU) 2019/787 objavila v Uradnem listu Evropske unije (3).

(4) Ker Komisija v skladu s členom 27(1) Uredbe (EU) 2019/787 ni prejela nobenega ugovora, bi bilo treba spremembo specifikacije proizvoda odobriti na podlagi člena 30(2) navedene uredbe, ki se smiselno uporablja za spremembe specifikacije proizvoda –

SPREJELA NASLEDNJO UREDBO:

Člen 1 Sprememba specifikacije proizvoda v zvezi z imenom „Hierbas de Mallorca“, objavljena v Uradnem listu Evropske unije, se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 9. septembra 2020 Za Komisijo V imenu predsednice Janusz WOJCIECHOWSKI Član Komisije

(1) UL L 130, 17.5.2019, str. 1.

(2) Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).

(3) UL C 172, 20.5.2020, str. 5.